Rådets forordning (EF) nr. 2212/2003

af 17. december 2003

om ændring af forordning (EF) nr. 964/2003 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til Rådets forordning (EF) nr. 452/2003 af 6. marts 2003 om foranstaltninger, som Fællesskabet kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger(1),

under henvisning til forslag fra Kommissionen forelagt efter konsultation i det rådgivende udvalg, der er nedsat i henhold til artikel 15 i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(2) ("grundforordningen"), og

ud fra følgende betragtninger:

(1) Ved forordning (EF) nr. 778/2003 af 6. maj 2003(3) ændrede Rådet bl.a. Rådets forordning (EF) nr. 584/96 og (EF) nr. 763/2000 for så vidt angår antidumpingforanstaltningerne vedrørende visse rørfittings af jern eller stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan. Formålet var at tage højde for den situation, at denne import også ville blive genstand for betaling af en beskyttelsestold som indført ved Kommissionens forordning (EF) nr. 1694/2002 af 27. september 2002 om indførelse af endelige beskyttelsesforanstaltninger mod importen af visse stålprodukter(4).

(2) Under sådanne omstændigheder, og hvor antidumpingtolden er mindre end eller lig med beskyttelsestoldbeløbet, fandtes det passende, at der ikke skal betales antidumpingtold. Hvis antidumpingtolden er større end beskyttelsestoldbeløbet, findes det passende, at kun den del af antidumpingtolden, der overstiger beskyttelsestoldbeløbet, skal betales.

(3) I medfør af artikel 11, stk. 2, i grundforordningen blev de foranstaltninger, der indførtes ved forordning (EF) nr. 584/96 og (EF) nr. 763/2000, forlænget ved Rådets forordning (EF) nr. 964/2003(5). Imidlertid blev der i forordning (EF) nr. 964/2003 ikke taget noget forbehold som nævnt i betragtning 2 for den situation, hvor de importerede varer også bliver genstand for betaling af en beskyttelsestold.

(4) Forordning (EF) nr. 964/2003 bør derfor ændres, så der tages forbehold for en situation, hvor importerede varer også bliver genstand for betaling af en beskyttelsestold, ligesom Rådets forordning (EF) nr. 584/96 og (EF) nr. 763/2000 blev ændret ved forordning (EF) nr. 778/2003.

(5) Denne forordning bør finde anvendelse med tilbagevirkende kraft fra datoen for ikrafttrædelsen af forordning (EF) nr. 964/2003 -

UDSTEDT FØLGENDE FORORDNING:

Artikel 1

Forordning (EF) nr. 964/2003 ændres som følger:

a) Følgende stykke indsættes i artikel 1:

"2a. Uanset bestemmelserne i stk. 2 fastsættes antidumpingtolden i tilfælde, hvor der på importen af den pågældende vare med oprindelse i Thailand skal betales en tillægsbeskyttelsestold i medfør af artikel 1, stk. 3, i Kommissionens forordning (EF) nr. 1694/2002(6), til nedenstående satser beregnet af prisen, frit Fællesskabets grænse, ufortoldet, for varer, der er fremstillet af de selskaber, der er nævnt i tabellen:

>TABELPOSITION>"

b) I artikel 3 bliver første afsnit stk. 1, og følgende stykke indsættes:

"2. Uanset stk. 1, og med undtagelse af de rørfittings, der er fremstillet af Chup Hsin Enterprise Co. Ltd, Rigid Industries Co. Ltd og Niang Hong Pipe Fittings Co. Ltd, fastsættes antidumpingtolden i tilfælde, hvor der på importen af rørfittings afsendt fra Taiwan skal betales en tillægsbeskyttelsestold i medfør af artikel 1, stk. 3, i forordning (EF) nr. 1694/2002, til nedenstående satser beregnet af prisen, frit Fællesskabets grænse, ufortoldet:

>TABELPOSITION>"

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den finder anvendelse fra den 7. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) EUT L 69 af 13.3.2003, s. 8.

(2) EFT L 56 af 6.3.1996, s. 1. Senest ændret ved forordning (EF) nr. 1972/2002 (EFT L 305 af 7.11.2002, s. 1).

(3) EUT L 114 af 8.5.2003, s. 1.

(4) EFT L 261 af 28.9.2002, s. 1.

(5) EUT L 139 af 6.6.2003, s. 1.

(6) EFT L 261 af 28.9.2002, s. 1.